‘অপারেশন সিঁদুর’ প্রসঙ্গে বড় মন্তব্য করলেন RSS প্রধান

ওয়েব ডেস্ক: পহেলগাম হামলার (Pahalgam Terror Attack) বদলাস্বরূপ পাকিস্তানের (Pakistan) বুকে ‘অপারেশন সিঁদুর’ (Operation Sindoor) চালিয়েছে ভারত (India)। এই অভিযানে সাফল্যও এসেছে। একাধিক জঙ্গি ঘাঁটি গুঁড়িয়ে দেওয়া হয়েছে। আর এবার ভারতের এই অভিযানের ভূয়সী প্রশংসা করল রাষ্ট্রীয় স্বয়ংসেবক সংঘ (RSS)। এই অভিযানকে “দেশের আত্মসম্মান রক্ষার অবিচ্ছিন্ন প্রয়াস” বলে বর্ণনা করেছে সংগঠন।

আরএসএস-এর তরফে এক বিবৃতিতে জানানো হয়েছে, পহেলগামে নিরপরাধ হিন্দু তীর্থযাত্রীদের উপর নৃশংস ও কাপুরুষোচিত হামলার যথার্থ জবাব দেওয়া হয়েছে এই অভিযানে। সংস্থা জানিয়েছে, “পাকিস্তান যে অমানবিক ও জঙ্গিপরস্ত রাষ্ট্র, তা ফের স্পষ্ট হয়েছে।” এই সাফল্যে গোটা দেশ সরকারের পাশে থাকবে বলে বিশ্বাস করে আরএসএস। সংস্থার দাবি, ‘অপারেশন সিঁদুর’কে শুধু সামরিক সাফল্য নয়, ন্যায়বিচারের প্রতীক হিসেবেও দেখা হচ্ছে।

আরও পড়ুন: উচ্চপর্যায়ের বৈঠকে অমিত শাহ, এবার কী পদক্ষেপ নেবে ভারত?

আরআরএস-এর মতে, সীমান্ত পেরিয়ে জঙ্গি ডেরায় এই ধরনের কার্যকর হামলা জরুরি ছিল। এতে দেশের নিরাপত্তা বলয় আরও মজবুত হয়েছে এবং শহিদদের আত্মবলিদান সার্থক হয়েছে। পাকিস্তানের ধর্মীয় স্থান ও সাধারণ নাগরিকদের উপর হামলার তীব্র নিন্দা করেছে আরএসএস। পাশাপাশি নিহতদের পরিবারের প্রতি সমবেদনাও জানিয়েছে।

আরএসএস প্রধান মোহন ভাগবত (Mohan Bhagwat) দেশবাসীর উদ্দেশে বার্তা দিয়ে বলেছেন, “প্রত্যেক ভারতীয় নাগরিককে দেশভক্তি ও ঐক্যের পরিচয় দিতে হবে। জাতীয় নিরাপত্তা ও সামাজিক সম্প্রীতি বজায় রাখতে সর্বশক্তি প্রয়োগ করতে হবে। কোনও দেশবিরোধী শক্তি যাতে বিভাজনের ষড়যন্ত্র করতে না পারে, সেদিকে কড়া নজর রাখতে হবে।”