পরবর্তী পদক্ষেপ কী হবে? চিফ অফ ডিফেন্স স্টাফের সঙ্গে বৈঠকে রাজনাথ সিং

নয়াদিল্লি: পহেলগাম হামলায় পাক যোগ তারপর ভারতের প্রত্যাঘাত অপারেশন সিঁদুর। তারপর দুই দেশের মধ্যে আঘাত, পাল্টা আঘাতের সংঘর্ষ জারি। বৃহস্পতিবার রাত থেকে শুক্রবার ভোরের মধ্যে দেশের একাধিক জায়গায় ড্রোন ও ক্ষেপনাস্ত্র হামলার চালায় পাকিস্তান (Pakistan)। পাল্টা ভারতীয় সেনা অন্তত ৫০টি পাক-ড্রোন গুলি করে নামিয়েছে। ভারতের প্রত্যাঘাতে করাচি, লাহৌর, ইসলামাবাদ সহ পাকিস্তানের ১৬ টা শহর ক্ষতিগ্রস্ত। এই পরিস্থিতিতে শুক্রবার সকালেই প্রতিরক্ষামন্ত্রী রাজনাথ সিং (Rajnath Singh) দিল্লিতে সেনাবাহিনীর সর্বোচ্চ নেতৃত্বের সঙ্গে উচ্চপর্যায়ের বৈঠক করলেন। বৈঠকে উপস্থিত ছিলেন চিফ অব ডিফেন্স স্টাফ (CDS) জেনারেল অনিল চৌহান এবং সেনা, নৌ ও বায়ুসেনা প্রধানরা।

পাকিস্তানের নির্লজ্জ আক্রমণকে জোরাল প্রত্যাঘাত করেছে ভারত। ভারতের তিন বাহিনী একযোগে পাকিস্তানকে প্রতিরোধ করেছে। ৬ টি পাক শহরে একযোগে চলে ভারতের অ্যাকশন। শুক্রবার সাউথ ব্লকে শুরু গুরুত্বপূর্ণ বৈঠক বসেন রাজনাথ সিং। ভার‍ত-পাক সংঘাতের মধ্যে এদিন তিন সেনার প্রধানের সঙ্গে যুদ্ধ পরিস্থিতি নিয়ে আলোচনা করেন প্রতিরক্ষামন্ত্রী রাজনাথ সিং। রয়েছেন সেনা সর্বাধিনায়ক অনিল চৌহান। আগামী পদক্ষেপ কী? পরিস্থিতির চুলচেরা বিশ্লেষণে শুক্রবার সকালেই বৈঠকে বসছেন কেন্দ্রীয় প্রতিরক্ষা মন্ত্রী রাজনাথ সিং। জানা গিয়েছে, ‘অপারেশন সিঁদুর’ (Operation Sindoor)-এর সাফল্য এবং পাকিস্তানের পাল্টা আক্রমণের প্রেক্ষিতে সামগ্রিক নিরাপত্তা পরিস্থিতির মূল্যায়নের জন্যই এই বৈঠক। যুদ্ধের পরিস্থিতিতে একাধিক বিষয় নিয়ে গুরুত্বপূর্ণ বৈঠক করছেন স্বরাষ্ট্রমন্ত্রী অমিত শাহ। জাতীয় নিরাপত্তা উপদেষ্টা অজিত দোভালের সঙ্গেও কথা শাহর।

আরও পড়ুন: স্বভাব বদলায় না! ভারতে ফের সাত জঙ্গি ঢোকানোর চেষ্টা পাকিস্তানের

অপারেশন সিঁদুরের পর বৃহস্পতিবার ভারতের একাধিক শহরে হামলার চেষ্টা চালায় পাকিস্তান। ড্রোন হামলার সেই চেষ্টা ব্যর্থ করেছে ভারতীয় সেনা (Indian Army)। ভারতের প্রত্যাঘাতে মাটিতে পড়ে পাক ড্রোন। পাকিস্তানের হামলার রাতভর জবাব ভারতের তিন বাহিনী স্থলবাহিনী, নৌসেনা, বায়ুসেনার একযোগে প্রত্যাঘাত করেছে। লাহৌর, করাচি রাওয়ালপিণ্ডি সহ পাকিস্তানের ১৬টি শহরে ব্যাপক ক্ষয়ক্ষতি হয়েছে। শুক্রবার ভোরের মধ্যে একাধিক জায়গায় গোলাগুলি চালিয়েছে পাক সেনা। বৃহস্পতিবার রাত থেকে শুক্রবার ভোরের মধ্যে একাধিক জায়গায় গোলাগুলি চালিয়েছে পাক সেনা। সাম্বা সেক্টরে গভীর রাতে সীমান্ত পেরিয়ে ঢোকার চেষ্টা ১২ পাক জঙ্গির। গুলিতে নিহত ৭ জইশ জঙ্গি।

দেখুন ভিডিও